Mongolia (basa Mongol: Монгол Улс) iku nagara kang kakurung dharatan ing Asia Wétan, wewatesan karo Ruslan ing sisih lor lan Tiongkok ing sisih kidul. Mongolia minangka pusat Kakaisaran Mongol ing abad kaping-13, nanging dikuwasai déning Dinasti Qing wiwit pungkasan abad kaping-17 nganti siji pamaréntah mardika kawangun kanthi bantuan Uni Soviet ing taun 1921. Sawisé karuntuhan Uni Soviet, Mongolia nganut aliran dhémokrasi. Kanthi jembar wewengkon kang padha karo Alaska, sapérangan gedhé wewengkon Mongolia duwé lemah kang gersang: racaké wewengkon wujud ara-ara suket, kanthi pagunungan ing pérangan kulon lan lor lan Ara-ara Gobi ing sisih kidul. Mayoritas kang ndunungi saka ètnis Mongol kang nganut agama Buda Tibet kanthi cara kauripan nomad.

Provinsi 

Mongolia kapérang dadi 21 provinsi (aymguud; dicekak aimag utawa aymag) lan 1 kuthamadya (hot) satingkat provinsi.

 Arhangay
 Bayan-Ölgiy
 Bayanhongor
 Bulgan
 Darhan-Uul
 Dornod
 Dornogovĭ
 Dundgovĭ
 Govĭ-Altay
 Govĭsümber
 Hentiy
 Hovd
 Hövsgöl
 Ömnögovĭ
 Orhon
 Övörhangay
 Selenge
 Sühbaatar
 Töv
 Ulaanbaatar (munisipalitas)
 Uvs
 Zavhan

Pranala njaba 

 Situs resmi
 Situs resmi pariwisata 
 Mongoluls.Net
 Mongolia Development Gateway 
 Bendera dan lambang Mongolia